ไทยสมุทรฯปลื้มคนรุ่นใหม่ร่วมประกวดเพลง 500 เวอร์ชั่น
ไทยสมุทรประกันชีวิตปลื้มกลยุทธ์ Music Marketing มาถูกทาง หลังโครงการประกวดร้องเพลง Friendship Song มีผลงานเพลงเพื่อนคู่ชีวิตในรูปแบบต่างๆ ส่งเข้าประกวดกว่า 500 เวอร์ชั่น&nbsp;
27 ส.ค. 2553

ไทยสมุทรประกันชีวิตปลื้มกลยุทธ์ Music Marketing มาถูกทาง หลังโครงการประกวดร้องเพลง Friendship Song มีผลงานเพลงเพื่อนคู่ชีวิตในรูปแบบต่างๆ ส่งเข้าประกวดกว่า 500 เวอร์ชั่น  
นายวิทูวัฒน์ อังสนานนท์ ผู้อำนวยการฝ่ายการตลาดและสื่อสารองค์กร บริษัท ไทยสมุทรประกันชีวิต  กล่าวถึงกลยุทธ์ Music Marketing ซึ่งเป็นหนึ่งในกลยุทธ์หลักที่ใช้สำหรับบุกตลาดในช่วงครึ่งปีหลังว่ากลยุทธ์ดังกล่าวทำให้แบรนด์ไทยสมุทรฯ เข้าถึงกลุ่มเป้าหมายที่เป็นคนรุ่นใหม่ตั้งแต่วัยรุ่นจนถึงวัยทำงานได้เป็นอย่างดี และในขณะนี้กลุ่มเป้าหมายดังกล่าวยังมีความคุ้นเคยและเข้าใจแนวคิดของสโลแกน “เพื่อนคู่ชีวิต...ตลอดไป” รวมถึงสามารถจดจำเพลง “เพื่อนคู่ชีวิต” ซึ่งเป็นเพลงที่ถ่ายทอดแนวคิดและสะท้อนภาพลักษณ์ของไทยสมุทรฯ ได้เป็นอย่างดี เห็นได้จากผลตอบรับที่ดีเกินคาดของโครงการ “ไทยสมุทรประกันชีวิต Friendship Song” ซึ่งเป็นกิจกรรมหลักภายใต้กลยุทธ์นี้  ได้จัดร่วมกับพันธมิตรค่ายเพลงยักษ์ใหญ่      จีเอ็มเอ็ม แกรมมี่ ซึ่งเปิดโอกาสให้คนรุ่นใหม่ที่มีความสามารถด้านดนตรีนำเพลง “เพื่อนคู่ชีวิต” ไปดัดแปลงในรูปแบบต่างๆ และส่งผลงานเข้าประกวด โดยตลอดช่วง 2 เดือนที่เปิดรับผลงานตั้งแต่กลางเดือนมิถุนายนถึงวันที่ 13 ส.8. ที่ผ่านมา มีจำนวนผลงานเข้าประกวดมากกว่า 500 เวอร์ชั่น และที่สำคัญผู้ที่ส่งผลงานเข้าประกวดส่วนใหญ่เป็นกลุ่มคนรุ่นใหม่ ซึ่งเป็นกลุ่มเป้าหมายหลักของแคมเปญนี้